CELEX: 32012R1127
Language: ro
Date: 2012-11-26 00:00:00
Title: Regulamentul de punere în aplicare (UE) nr. 1127/2012 al Comisiei din 26 noiembrie 2012 privind clasificarea anumitor mărfuri în Nomenclatura combinată

1.12.2012   
            
            
               RO
            
            
               Jurnalul Oficial al Uniunii Europene
            
            
               L 331/13
            
         REGULAMENTUL DE PUNERE ÎN APLICARE (UE) NR. 1127/2012 AL COMISIEI
   din 26 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Pulbere atomizată fină, de culoare cafeniu deschis, sub formă de microcapsule stabile și protejate, cu următoarea compoziție (% din greutate):
                  
                              ulei rafinat de ton
                           
                           
                              48
                           
                        
                              cazeinat de sodiu
                           
                           
                              24
                           
                        
                              dextroză monohidratată
                           
                           
                              10
                           
                        
                              amidon modificat
                           
                           
                              10
                           
                        
                              ascorbat de sodiu
                           
                           
                              5
                           
                        
                              apă
                           
                           
                              3
                           
                        și conținând urme de tocoferoli naturali, lecitină, d1-alpha tocoferol și palmitat de ascorbil.
                  Produsul este utilizat pentru a crește nivelul de acizi grași Omega-3 în preparatele alimentare.
               
               
                  2106 90 98
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2106, 2106 90 și 2106 90 98.
                  Produsul este compus din ulei rafinat de ton și cantități mari (cel puțin 50 %) de alte ingrediente.
                  Deși produsele de la poziția 1517 pot conține mici cantități de alte componente (a se vedea, de asemenea, nota explicativă la Sistemul armonizat aferentă poziției 1517, al doilea alineat), clasificarea la poziția respectivă este exclusă, deoarece, din cauza compoziției sale, produsul a pierdut caracteristicile uleiului comestibil de la această poziție.
                  Prin urmare, produsul trebuie încadrat la poziția 2106 în categoria preparatelor alimentare nedenumite și necuprinse în altă parte [a se vedea, de asemenea, Notele explicative la Sistemul armonizat aferente poziției 2106, (B)].